**UPISI U PRVE RAZREDE U ŠKOLSKOJ GODINI 2024./2025.**

Sukladno Odluci o upisu učenika u I. razred srednje škole u školskoj godini 2024./2025. (<https://narodne-novine.nn.hr/clanci/sluzbeni/2024_05_60_1046.html> ), obrazovni se programi u ljetnom roku prijavljuju u periodu od **28. lipnja 2024. do 8. srpnja 2024**.

**Zaprimanje upisnica i ostale dokumentacije potrebne za upis (potvrda liječnika školske medicine ili liječnička svjedodžba medicine rada, odnosno potvrda obiteljskoga liječnika i dr.) u vremenskom periodu od 10.07.2024. do 12.07.2024. godine od 8.00 do 14.00 sati.**

Mogućnost dostave upisnica u srednju školu, kao i ostalih dokumenata važnih za upis osobno ili elektroničkim putem (skenirano ili slikano), elektroničkim putem na e- mail adresu: ssivanic.upisi2024@gmail.com **, a osobno u Srednju školu Ivan Švear Ivanić Grad na adresu: Školska 12, 10 310 Ivanić – Grad.**

Prilikom dostavljanja upisnice elektroničkim putem učenik se može izjasniti o izbornim predmetima te odabiru stranih jezika. Upisnicu elektroničkim putem može poslati učenik ili roditelj/skrbnik, a u e-poruci dužan je dostaviti i svoj osobni kontakt (broj telefona, broj mobitela) kako bi ga škola mogla kontaktirati.

Napominjemo kako učenici imaju mogućnost da dokumentaciju vezanu uz ostvarivanje dodatnih bodova za njih u sustav učita razrednik.

Učenici koji odaberu dostavu e-mailom, originalnu će dokumentaciju dostaviti po početku nastavne godine odnosno do kraja rujna 2024., a original liječničke svjedodžbe medicine rada najkasnije do kraja prvog polugodišta šk. god. 2024./2025.

**UČENICI S TEŠKOĆAMA U RAZVOJU**

Učenici koji su ostvarili pravo **izravnog upisa (učenici s teškoćama u razvoju) ne moraju prilikom upisa dostaviti liječničku svjedodžbu doktora medicine rada / potvrdu nadležnog školskog liječnika.**

Navedeni učenici dostavljaju:

* **Potpisanu upisnicu**
* **Stručno mišljenje Službe za profesionalno usmjeravanje - Hrvatski zavod za zapošljavanje**
* **Rješenje o primjerenom obliku obrazovanja - nadležno Upravno tijelo županije**
* **Kod upisa u usmjerenje – Frizeri - JMO – potrebno dostaviti i Ugovor o naukovanju**

Kandidati s teškoćama u razvoju prijavljuju se u nadležni Županijski upravni odjel te iskazuju svoj odabir s liste prioriteta redom kako bi željeli upisati obrazovne programe u periodu **od 27. svibnja do 14. lipnja 2024. godine.**

**POTREBNA DOKUMENTACIJA ZA UPIS :**

**OPĆA GIMNAZIJA**

* Potpisana upisnica
* Dokumenti kojima su ostvarena dodatna prava za upis

**EKONOMIST**

* Potpisana upisnica
* Potvrda nadležnog školskog liječnika
* Dokumenti kojima su ostvarena dodatna prava za upis

**TEHNIČAR ZA ELEKTRIČNE STROJEVE S PRIMIJENJENIM RAČUNALSTVOM**

* Potpisana upisnica
* Liječnička svjedodžba medicine rada
* Dokumenti kojima su ostvarena dodatna prava za upis

**CNC OPERATER/OPERATERKA**

* Potpisana upisnica
* Liječnička svjedodžba medicine rada
* Dokumenti kojima su ostvarena dodatna prava za upis

**ELEKTROMONTER**

* Potpisana upisnica
* Liječnička svjedodžba medicine rada
* Dokumenti kojima su ostvarena dodatna prava za upis

**INDUSTRIJSKI MEHANIČAR**

* Potpisana upisnica
* Liječnička svjedodžba medicine rada
* Dokumenti kojima su ostvarena dodatna prava za upis

**FRIZER – JMO**

* Potpisana upisnica
* Liječnička svjedodžba medicine rada
* Ugovor o naukovanju
* Dokumenti kojima su ostvarena dodatna prava za upis

**FIZIOTERAPEUTSKI TEHNIČAR/TEHNIČARKA**

* Potpisana upisnica
* Potvrda nadležnog školskog liječnika
* Dokumenti kojima su ostvarena dodatna prava za upis

**KOMERCIJALIST**

* Potpisana upisnica
* Potvrda nadležnog školskog liječnika
* Dokumenti kojima su ostvarena dodatna prava za upis

**POMOĆNI ADMINISTRATOR – TES**

* Potpisana upisnica
* Stručno mišljenje Službe za profesionalno usmjeravanje - Hrvatski zavod za zapošljavanje
* Rješenje o primjerenom obliku obrazovanja - nadležno Upravno tijelo županije

**POMOĆNI BRAVAR – TES**

* Potpisana upisnica
* Stručno mišljenje Službe za profesionalno usmjeravanje - Hrvatski zavod za zapošljavanje
* Rješenje o primjerenom obliku obrazovanja - nadležno Upravno tijelo županije

Kandidat koji u osnovnoj školi nije učio određeni strani jezik može prilikom prijave programa obrazovanja odabrati učenje toga stranog jezika kao prvoga stranog jezika uz uvjet da je na provjeri znanja utvrđena mogućnost učenja toga stranog jezika kao prvoga stranog jezika. Provjeru znanja provodi stručno povjerenstvo srednje škole u koju se kandidat upisuje, o čemu sastavlja zapisnik.
Navedene provjere održat će se za učenike s teškoćama u ponedjeljak, 24. 06. 2024. 08:00, isključivo po pisanom zahtjevu kandidata do 20.6.2024. Za ostale kandidate koji se prijavljuju u ljetnom roku provjere će se održati u utorak, 02. 07. 2024. 08:00, isključivo po pisanom zahtjevu kandidata do 28.6.2024. Pisani je zahtjev potrebno donijeti osobno ili poslati na e – mail: ssivanic.upisi2024@gmail.com .